Държавен вестник, бр. 5, 2007 г., стр. 114

С Т Р .  114
Д Ъ Р Ж А В Е Н   В Е С Т Н И К
Б Р О Й  5
1. бедствието не е отменено;
2. въздухоплавателното средство, търпящо
бедствие, е прехвърлено на друга честота;
3. има разрешение от станцията, контроли-
раща ВС, търпящо бедствие;
4. може да окаже съдействие на ВС.
Чл. 116. Всяка станция, която е уведомена
за наличието на ВС, търпящо бедствие, и която
не може пряко да съдейства, продължава да
прослушва дадената честота, докато се увери,
че е предоставено съдействие на това ВС.
Раздел III
Прекратяване на комуникациите в случай на
бедствие
Чл. 117. Когато дадено ВС вече не е в състо-
яние на бедствие, предава съобщение, с което
отменя състоянието на бедствие.
Чл. 118. Станция, която осъществява кому-
никация с ВС, търпящо бедствие, и получила
информация, че условието за бедствие е отпад-
нало, незабавно предприема действия за разпро-
страняване на тази информация до:
1. съответния орган за ОВД;
2. съответния оператор на ВС или негов пред-
ставител.
Чл. 119. (1) Процедурите за комуникация при
бедствие и за радиомълчание се отменят с пре-
даване на съобщение по честотата или честоти-
те, използвани от ВС, търпящо бедствие, включ-
ващо израза “DISTRESS TRAFFIC ENDED”
(КРАЙ НА СЪСТОЯНИЕТО НА БЕДСТВИЕ).
(2) Съобщението по ал. 1 се предава от стан-
цията, която осъществява комуникация с ВС,
търпящо бедствие, след приемане на съобще-
нието по чл. 117 или с решение на тази станция.
Раздел IV
Радиотелефонна комуникация в състояние
на спешност
Чл. 120. (1) Съобщението за спешност, из-
пратено от ВС, се предшества от сигнала за спеш-
ност “PAN PAN”, изговорен три пъти.
(2) Съобщението за спешност:
1. се предава на честотата “въздух-земя”,
която се използва в момента;
2. включва следните елементи, предадени
ясно и в следната последователност:
а) позивна на станцията, към която се из-
праща съобщението;
б) позивната на ВС;
в) естеството на спешния случай;
г) решението на командира на ВС;
д) текущото местоположение, ниво (напр.
полетно ниво, височина и т.н.) и курса на ВС;
е) всякаква друга полезна информация (брой
хора на борда, остатък гориво и др.).
Чл. 121. Станцията, към която е изпратено
от ВС съобщение за спешност, или първата
станция, потвърждаваща съобщението за спеш-
ност, е длъжна:
1. да потвърди съобщението за спешност;
2. да предприеме незабавни действия, с кои-
то да гарантира, че цялата необходима инфор-
мация е предоставена възможно най-бързо на:
а) съответния орган за обслужване на въз-
душното движение;
б) съответния оператор на ВС или негов
представител;
3.  при необходимост да следи провеждането
на комуникациите.
Чл. 122. (1) Комуникацията при спешност
има предимство пред всички други комуника-
ции, с изключение на тези за бедствие.
(2) Всички станции осигуряват предимство
на предаванията от ВС, което е в състояние на
спешност.
Раздел V
Комуникационни процедури в състояние на
спешност за въздухоплавателни средства,
използвани за медицински транспорт
Чл. 123. (1) За целите на обозначаване и
опознаване на ВС, използвани за медицински
транспорт, предаването на радиотелефонния
сигнал за спешни случаи “PAN PAN” трябва да
бъде последвано от радиотелефонния сигнал за
медицински транспорт “МЕDICAL”, произне-
сено като “MAY-DEE-CAL”.
(2) Използването на сигналите по ал. 1 по-
казва, че съобщението, което следва, се отнася
до защитен медицински транспорт.
(3) Съобщение, предадено от ВС, което е
защитен медицински транспорт, съдържа след-
ните данни:
1. позивната на медицинския транспорт;
2. местоположение на медицинския транс-
порт;
3. брой и тип на ВС;
4. маршрут на полета;
5. разчетни времена по маршрута, време на
излитане и кацане;
6. всяка друга необходима информация, като
височина на полета, използвани езици, втори-
чен код и др.
Раздел VI
Комуникация при незаконна намеса
Чл. 124. Станцията, към която е изпратено
съобщение от ВС, обект на незаконна намеса,
или първата станция, потвърждаваща повиква-
не от това ВС, е длъжна да окаже всякакво
възможно съдействие, включително уведомя-
ване на съответните органи за ОВД и на всяка
друга станция, оператор или лице, което е в
състояние да спомогне за полета на ВС.
Г л а в а  ш е с т а
РАДИОТЕЛЕФОННА ФРАЗЕОЛОГИЯ
Раздел I
Общи положения
Чл. 125. (1) Фразеологията, съдържаща се в
тази глава, осигурява уеднаквяване и хармонизи-
ране на радиотелефонната комуникация при ОВД.